《群玉山房雅集和陈宗伯韵》
明代·佘翔

一丘曲折碧山馀，系缆同过木石居。莲社已招彭泽宰，桃源还问武陵渔。

烟笼高阁花阴薄，日射寒潭竹影虚。最爱门庭堪藉草，莫教稚子带云锄。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。